=== Kommentarernes læsere ===
Målgruppen for Asconius' kommentarer var lærde romere, der interesserede sig for praktisk retorik. Ciceros taler er uden sidestykke de bedste, der skrevet på klassisk latin. Men det er uvist om Asconius' kommentarer oprindeligt var tænkt til offentliggørelse. Der er nemlig to steder i kommentarerne, hvor Asconius henvender sig direkte til sine sønner, så kommentarerne kan være blevet til som et led i sønnernes uddannelse.
{| class="wikitable"
|Sønner, I er gamle nok til at man kan forklare, hvad det vil sige ''at udskille et lovforslag.''
|Quid sit dividere sententiam ut enarrandum sit vestra aetas, filii, facit.<ref name=":2">[http://attalus.org/latin/asconius2.html#Milo Asconius ''Pro Milone'' C43 (attalus.org)]</ref>
|-
|Men for at jeg mere præcist kan tilfredsstille jeres unge alder, har jeg selv gennemgået Acta for hele denne periode.
|Sed ego, ut curiosius aetati vestrae satisfaciam, Acta etiam totius illius temporis persecutus sum.<ref>[http://attalus.org/latin/asconius2.html#Milo Asconius ''Pro Milone'' C44 (attalus.org)]</ref>
|}
Man skulle være mindst 25 år for at deltage i senatsmøderne, så læsning af den største taler fra den [[romerske republik]], nemlig Cicero, kan bl.a. have været sønners forberedelse på en politisk og juridisk karriere. Læsningen har medført en række spørgsmål til indholdet, som kommentarerne besvarer. Hvis kommentarerne på den måde var tænkt som undervisningsmateriale eller er opstået af Asconius' undervisning, forklarer det kommentarernes enkle sprog, opbygning og indhold.<ref>Se Lewis 2006 p. xiii: "this material does not greatly lend itself to literary elegance".</ref> Men at skrive værker til sine sønner kan også opfattes som en litterær konvention, hvilket bl.a. Griffin anfører som en mulighed.<ref>Se Griffin 1987 p.188: "[...] the dedication of a work of literature to one's son(s) is a commonplace in Latin literature".</ref>
== Asconius' kilder til kommentarerne ==
Asconius anfører ofte sammenlignet med andre [[Antikken|antikke]] forfattere, hvad hans kildegrundlag er og præcis hvorfra i kilderne, han har sine oplysninger. Undertiden anfører han også, at han er uenig med en kilde, og som noget ret enestående for antikke forfattere angiver Asconius i et enkelt tilfælde, at han ikke har kunnet finde oplysninger i en kilde. I mange tilfælde har han benyttet sig af kilder, som vi ellers har meget lidt eller intet direkte kendskab til.<ref>Se eks. Ramsey 2008: " [Asconius is] drawing upon sources no longer available to us"</ref>
Personbillede_savnes